Жоба

**ҚАЗАҚСТАН РЕСПУБЛИКАСЫНЫҢ**

**ЗАҢЫ**

**Қазақстан Республикасының кейбір заңнамалық актілеріне**

**құқық қорғау органдары, прокуратура және сот арасындағы өкілеттіктер мен жауапкершілік аймақтарының аражігін ажырата отырып,**

**үш буынды модельді енгізу мәселелері бойынша өзгерістер мен толықтырулар енгізу туралы**

**1-бап.**Қазақстан Республикасының мына заңнамалық актілеріне өзгерістер мен толықтырулар енгізілсін:

1. 2014 жылғы 4 шілдедегі Қазақстан Республикасының [Қылмыстық-процестік кодексіне](http://10.61.42.188/kaz/docs/K1400000231" \l "z685) (Қазақстан Республикасы Парламентінің Жаршысы, 2014 ж., № 15-І, 15-ІІ, 88 бап; № 19-І, 19-ІІ, 96 бап; № 21, 122 бап; 2015 ж., № 20-VІІ, 115 бап; № 21-ІІІ, 137 бап; № 22-V, 156 бап; № 22-VІ, 159 бап; 2016 ж., № 7-ІІ, 55 бап; № 8-ІІ, 67 бап; № 12, 87 бап; № 23, 118 бап; № 24, 126, 129 баптар; 2017 ж., № 1-2, 3 бап; № 8, 16 бап; № 14, 50, 53 баптар; № 16, 56 бап; № 21, 98, 102 баптар; № 24, 115 бап; 2018 ж., № 1, 2 бап; № 10, 32 бап; № 16, 53, 56 баптар; № 23, 91 бап; № 24, 93 бап; 2019 ж., № 2, 6 бап; № 7, 36 бап; № 19-20, 86 бап; № 23, 103 бап; № 24-І, 118, 119 баптар; № 24-ІІ, 120 бап; 2020 ж., № 9, 29 бап; № 10, 44 бап; № 12, 63 бап; № 16, 77 бап; № 19-20, 81 бап):

1) 7-бапта:

19) тармақтағы «қылмыстық процесті жүргізуші органның» деген сөздер «соттың, прокурордың,» деген сөздермен ауыстырылсын»;

мынадай редакциядағы 38-1) тармақпен толықтырылсын:

«38-1) сотқа дейінгі тергеп-тексерудің аяқталғаны туралы есеп - тергеушінің, анықтаушының, анықтау органының сотқа дейінгі тергеп-тексеру аяқталғаннан кейінгі қылмыстық іс материалындағы жинаған нақты мәліметтерге негізделген тәуелсіз тұжырымдары;»;

2) 35 бапқа:

алтыншы бөліктің бірінші абзацы мынадай редакцияда жазылсын: «Прокурор қылмыстық қудалауды болғызбайтын мән-жайлар анықтаған кезінде сотқа дейінгі тергеп-тексерудің кез келген сатысында қылмыстық істі немесе қылмыстық қудалауды толық көлемде не оның бір бөлігін тоқтату туралы қаулы шығарады.»;

тоғызыншы бөліктегі «қылмыстық қудалау органдары» деген сөзді «прокурор, сот» деген сөздермен ауыстырылсын», «(сыбайлас жемқорлық)» деген сөздер алынып тасталсын;

3) 36 бапқа;

бірінші баптағы «қылмыстық қудалау органдары,» деген сөзді «Прокурор» деген сөзге ауыстырылсын»;

төртінші баптағы «прокурорға» деген сөзді «жоғары тұрған прокурорға» деген сөзге ауыстырылсын»;

4) 42-1 баптың үшінші бөлігі мынадай редакцияда жазылсын:

«3. Қылмыстық сот ісін жүргізуді қағаз форматта жүргізу кезінде сотқа дейінгі тергеп-тексеру органы процестік шешімдерді қабылдауға және прокурорға келісіге не бекітуге жіберуге, сондай-ақ осы Кодексте көзделген жағдайларда прокурорды хабардар етуге, құпиялықты сақтауды талап ететіндерді қоспағанда, процестік шешімдердің және қылмыстық істің басқа да материалдарының көшірмелерін не қылмыстық істі электрондық форматта толық көлемде жіберуге құқылы.»;

5) 43-бапта:

үшінші бөлігі мынадай редакцияда жазылсын:

«3. Қылмыстық істерді біріктіру қылмыстық процесті жүргізетін органның прокурормен келісілген қаулысы негізінде жүргізіледі.»;

3-1 және 3-2 бөліктері қосылып, мынадай редакцияда жазылсын:

«3-1. Қылмыстық істерді біріктіру туралы қаулыны шығарылғаннан кейін сотқа дейінгі тергеп-тексеруді жүзеге асыратын адам бір тәулік ішінде оны прокурорға келісу үшін жібереді.

3-2. Прокурор бір тәулік ішінде қылмыстық істерді біріктіру туралы қаулыны келіседі не уәжді қаулымен оны келісуден бас тартады және сотқа дейінгі тергеп-тексеруді жүзеге асыратын адамға қайтарады. Прокурор қаулыны келіскен жағдайда сотқа дейінгі тергеп-тексеруді жүзеге асыратын адам бұл туралы қорғау тарапына хабардар етеді.»;

6) 44-бапта:

екінші бөлігі мынадай редакцияда жазылсын:

«2. Сотқа дейінгі тергеп-тексеру немесе күзетпен ұстау мерзімдері аяқталып келе жатқан көп эпизодты қылмыстық істі тергеп-тексеру жағдайында прокурор, сондай-ақ прокурормен келісу бойынша тергеуші, анықтаушы, анықтау органы күдіктену бөлігінде тергеп-тексеру жан-жақты, толық және объективті жүргізілді деп тани отырып, iстiң бiр бөлiгiн, егер бұл iстiң қалған бөлiгiн тергеп-тексеруге және қарауға кедергi келтірмесе, сотқа жіберу үшiн жеке iс жүргiзуге бөлектеп алуға құқылы.»;

мынадай редакциядағы 5-1-бөлігімен толықтырылсын:

«5-1. Прокурор бір тәулік ішінде қылмыстық істі бөлектеп алу туралы қаулыны келіседі не уәжді қаулымен оны келісуден бас тартады және сотқа дейінгі тергеп-тексеруді жүзеге асыратын адамға қайтарады. Прокурор қаулымен келіскен жағдайда сотқа дейінгі тергеп-тексеруді жүзеге асыратын адам бұл туралы қорғаушы тарапты хабардар етеді.»;

7) 45-баптың жетінші бөлігінде:

7)-тармағы мынадай редакцияда жазылсын:

«7) күдіктінің, айыпталушының қылмыстық қудалаудан иммунитеттен айыру не оларды шет мемлекетке ұстап беру (экстрадициялау) туралы мәселені шешуге байланысты іске нақты қатысу мүмкіндігі болмаған;»;

мынадай редакциядағы 8) және 9)-тармақтармен толықтырылсын:

«8) қылмыстық іс бойынша одан әрі іс жүргізуге уақытша кедергі келтіретін еңсерілмейтін күштің әрекеттері;

9) қылмыстық іс бойынша сараптама тағайындалған жағдайларында үзіледі.»;

8) 53-баптың екінші бөлігінің 5) тармағындағы «тергеушімен, анықтаушымен, анықтау органымен,» деген сөздер алып тасталсын;

9) 55-баптың екінші бөлігінің 8-2) тармағы мынадай редакцияда жазылсын:

«8-2) сотқа дейінгі тергеп-тексеру органының прокурормен келісілген уәжді өтінішхаты бойынша сотқа дейінгі тергеп-тексеру органына адамды оған қатысты жүргізілген жасырын тергеу әрекеттері туралы хабардар етпеуге келісім береді;»;

10) 58-бапта:

бірінші бөлік мынадай редакцияда жазылсын:

«1. Прокурор - өз құзыреті шегінде жедел-іздестіру қызметінің, анықтаудың, тергеудің және сот шешімдерінің заңдылығын қадағалауды, сондай-ақ мемлекет атынан қылмыстық процестің барлық сатыларында қылмыстық қудалауды және Қазақстан Республикасы Конституциясының 83-бабына және осы Кодекске сәйкес: Қазақстан Республикасының Бас Прокуроры, Қазақстан Республикасының Бас Прокурордың бірінші орынбасары, орынбасарлары, оның аға көмекшілері, көмекшілері, Бас әскери және Бас көлік прокурорлары, облыс республикалық маңызы бар қала прокурорлары, олардың орынбасарлары, құрылым басшылары, олардың орынбасарлары, аға көмекші мен көмекшілері, аға басқарма аға прокурорлары мен басқарма прокурорлары, бөлім прокурорлары, қала, аудан прокурорлары, олардың орынбасарлары және өзге де өкілеттіктерді жүзеге асыратын лауазымды адам.

Соттың қылмыстық iстi қарауына қатысатын прокурор айыптауды қолдау арқылы мемлекеттiң мүддесiн бiлдiредi және мемлекеттiк айыптаушы болып табылады»:

Төртінші бөліктің «баптар» деген сөзден кейін «136 (бірінші бөлігімен), 140 (екінші бөлігімен), 145 (екінші бөлігімен), 147 (екінші бөлігімен),», «196 (екінші бөлігімен)» «202, 203» деген сөзбен толықтырылсын»;

11) 59-бапта:

екінші бөліктің 2) тармағындағы «нұсқаулар» деген сөзден кейін «тапсырмалар» деген сөзбен толықтырылсын»;

екінші бөлік мынадай редакцияда 6-1) тармақпен толықтырылсын:

«6-1) прокурорды күдікті деп тану, күдіктінің іс-әрекетін саралау, өзгерту немесе толықтыру, қылмыстық құқық бұзушылықты саралау, бұлтартпау шараларын таңдау, өзгерту, ұзарту, жою туралы, осы Кодекстің 42-1-бабының талаптарын сақтай отырып қылмыстық қудалауды толық немесе ішінара тоқтату, қылмыстық істің немесе қылмыстық істің материалдарын бір уақытта прокурорға жіберу арқылы хабарлау»;

екінші бөліктің 7) тармағы мынадай редакцияда жазылсын:

«7) қылмыстық істерді сотқа дейінгі тергеп-тексеру туралы есеппен бірге прокурорға жіберуге, күдікті деп тану, іс-әрекетін саралау, бұлтартпау шарасын қолдану, қылмыстық істі, қудалауды тоқтату, айыптау актісін жасау қажеттігі туралы прокурорды хабардар етуге, сондай-ақ бұйрықтық іс жүргізу тәртібімен аяқталған қылмыстық істерді жіберуге міндетті;»;

төртінші бөлік мынадай редакцияда жазылсын:

«4. Тергеу бөлімі бастығының іс бойынша нұсқаулары тергеушінің дербестігін, оның осы Кодекстің 60-бабында белгіленген құқықтарын шектей алмайды. Нұсқауларды орындау міндетті, бірақ оған тергеу бөлімінің жоғары тұрған бастығына немесе прокурорға шағым жасалуы мүмкін. Қылмыстық істі прокурорға жіберу туралы нұсқауларды қоспағанда, тергеушінің тергеу бөлімі бастығының іс-әрекетіне сотқа дейінгі тергеп-тексерудің аяқталғаны туралы есеппен олардың орындалуын тоқтата тұрмайды.»;

12) 60-бабының үшінші бөлігі мынадай редакцияда жазылсын:

«3. Тергеуші істің мән-жайларын жан-жақты, толық және объективті зерттеуге барлық шараларды қолдануға, өзіне қатысты қылмыстық құқық бұзушылық жасағанын көрсететін жеткілікті дәлелдемелер жиналған адамды қылмыстық қудалауды жүзеге асыруға міндетті.

Осы Кодексте көзделген жағдайларда тергеуші прокурорды күдікті деп тану, күдіктінің іс-әрекетін саралауды айқындау, күдіктінің іс-әрекетін саралауды өзгерту немесе толықтыру, бұлтартпау шараларын және процестік мәжбүрлеудің өзге де шараларын таңдау, өзгерту, ұзарту, олардың күшін жою, сондай-ақ қылмыстық істі сотқа дейінгі тергеп-тексерудің аяқталғаны туралы, сондай-ақ процестік келісім жасасуға мүмкіндік беретін мән-жайларды анықтау туралы есеппен бірге прокурорға жіберу қажеттігі туралы хабардар етеді. Осы Кодексте көзделген негіздер болған кезде тергеуші бұйрық өндірісін қолданады.»;

13) 61-баптың екінші бөлігі мынадай редакциядағы 10) тармақпен толықтырылсын:

10) өртке байланысты барлық қылмыстық құқық бұзушылықтар туралы істер бойынша – Мемлекеттік өртке қарсы қызмет органдары.»;

14) 62-баптың бесінші бөлігі мынадай редакцияда жазылсын:

«5. Анықтау органының бастығы мүлікке тыйым салуды қолдану, халықаралық іздестіру жариялау, күзетпен ұсталмайтын күдіктіні, айыпталушыны стационарлық сот-медициналық немесе сот-психиатриялық сараптама жүргізу үшін медициналық ұйымға жіберу; тінту жүргізу; күдіктіні, айыпталушыны лауазымынан шеттету; жақындауға тыйым салу; күдіктіні, айыпталушыны этаппен апару; күдіктіге, айыпталушыға іздестіру жариялау жөнінде өтінішхат қозғау туралы қаулыларды келіседі; қылмыстық теріс қылық туралы хаттаманы келіседі; қылмыстық құқық бұзушылықтар жасады деп күдік келтірілген адамдарды ұстап алу туралы хаттаманы бекітеді; прокурорға қылмыстық теріс қылықтар туралы хаттамалық нысандағы және бұйрықтық іс жүргізу тәртібіндегі қылмыстық істерді жібереді; бұйрықтық іс жүргізуді қолдану туралы қаулыларды келіседі және оларды прокурорға жібереді; қылмыстық құқық бұзушылықтар жасауға ықпал ететін мән-жайларды жою жөнінде шаралар қабылдауды қамтамасыз етеді.

Анықтау органының бастығы адамды күдікті деп тану, күдіктінің іс-әрекеттерін саралау, қылмыстық құқық бұзушылықты саралауды өзгерту, сот санкциялайтын бұлтартпау шараларын қолдану, оларды өзгерту, ұзарту немесе күшін жою, процестік мәжбүрлеу шараларын қолдану үшін мән-жайлардың, процестік келісім жасасуға мүмкіндік беретін мән-жайлардың анықталғаны, қылмыстық істі тоқтату, айыптау актісін шығару және істі мәні бойынша қарау үшін сотқа жіберу туралы негіздер болған жағдайда прокурорды хабардар етеді.

Осы Кодексте көзделген негіздер болған кезде анықтау органының бастығы бұйрықтық іс жүргізуді қолданады.»;

15) 63-баптың алтыншы бөлігі мынадай редакцияда жазылсын:

«6. Анықтау органы бастығының нұсқаулары анықтаушы үшін міндетті. Анықтау органы бастығының қылмыстық істер жөніндегі нұсқауларына прокурорға шағым жасалуы мүмкін. Қылмыстық істі сотқа дейінгі тергеп-тексерудің аяқталғаны туралы есеппен бірге прокурорға жіберу туралы нұсқауларды қоспағанда, нұсқауларға шағым жасау олардың орындалуын тоқтата тұрмайды.»;

16) 64-бапта:

бірінші бөліктің 1) және 3) тармақтары мынадай редакцияда жазылсын:

«1) оған қатысты прокурор күдікті ретінде тану туралы қаулы шығарған;

3) оған қатысты прокурор күдіктінің іс-әрекетін саралау туралы қаулы шығарған;»;

жетінші бөліктегі мынадай редакцияда жазылсын:

«7. Прокурор, сотқа дейінгі тергеп-тексеру органы күдікті негізсіз деп тапса, осы Кодексте белгіленген тәртіппен оған қатысты қолданылған процестік мәжбүрлеу шараларының күшін жоюға дереу шаралар қолдануға міндетті.»;

17) 65-бапта:

бірінші бөліктің 1) тармағы мынадай редакцияда жазылсын:

«1) прокурор айыптау актісін, бұйрықтық іс жүргізуді қолдану туралы қаулы шығарған;»;

2) Прокурор сотқа дейінгі жеделдетілген тергеу хаттамасын бекітті қылмыстық теріс қылық туралы хаттама қылмыстық заңның тиісті баптары (баптары) бойынша қылмыстық істі сотқа жіберу туралы шешім қабылдады.»;

бесінші бөліктің 2) тармағындағы "бекітілген" деген сөз "шығарылған" деген сөзбен ауыстырылсын»;

18) 97-баптың бірінші бөлігінің 4) тармағы мынадай редакцияда жазылсын:

«4) күдіктіге, айыпталушыға қатысты қылмыстық процеске қатысушыларға қатысты зорлық-зомбылық қолдану (қолдануды ұйымдастыру) немесе өзге де қылмыстық әрекеттер жасау (жасауды ұйымдастыру) мүмкіндігін болдырмайтын бұлтартпау шараларын таңдау қажеттігі туралы пікір білдіреді;»;

19) 102-бап мынадай редакцияда жазылсын:

«Анықтаушының, анықтау органының, прокурордың, судьяның немесе соттың іс-әрекеттері мен шешімдеріне шағымдар сотқа дейінгі бүкіл тергеп-тексеру және сот талқылауы барысында берілуі мүмкін. Қылмыстық істі сотқа дейінгі сатыда тоқтату туралы шешімге шағымдар прокурор тиісті қаулы шығарған кезден бастап бір жыл ішінде берілуі мүмкін. Бірінші, апелляциялық немесе кассациялық сатылардағы соттар шығарған сот актілеріне шағымдар осы Кодексте белгіленген мерзімдерде беріледі.»;

20) 136-баптың бірінші бөлігі мынадай редакцияда жазылсын:

«1. Күдікті, айыпталушы қылмыстық қудалау органдарынан немесе соттан жасырылады не істі объективті тергеп-тексеруге немесе сотта талқылауға кедергі келтіреді не қылмыстық әрекетпен айналысуды жалғастырады деп пайымдауға жеткілікті негіздер болған кезде, сондай-ақ сот, прокурор не оның тапсырмасы бойынша сотқа дейінгі тергеп-тексеруді жүзеге асыратын адам үкімнің орындалуын қамтамасыз ету үшін өз өкілеттіктері шегінде осы адамдарға осы Кодекстің 137-бабында көзделген бұлтартпау шараларының бірін қолдануға құқылы.»;

21) 137-бап мынадай редакцияда 2-1-бөлікпен толықтырылсын:

«2-1. Қажет болған жағдайда, бұлтартпау шарасы қолданылған адамнан әскери қызметшiнi әскери бөлiм қолбасшылығының байқауда ұстауына беруді және күзетпен ұстауды қоспағанда Қазақстан Республикасынан тыс жерлерге шығуға мүмкіндік беретін жеке басын куәландыратын құжаты (Қазақстан Республикасы азаматының паспорты, Қазақстан Республикасының дипломатиялық паспорты, Қазақстан Республикасының қызметтік паспорты, шетел паспорты және т.б.) алынуы мүмкін. Мұндай құжатты алу барысында, сондай-ақ қандай да бір себептермен (жоғалту, белгісіз жерде болу және т.б.) осы құжатты алуға мүмкіндік болмаған жағдайда, сотқа дейінгі тергеп-тексеруді жүзеге асыратын адам, құжатты берген уәкілетті мемлекеттік органға құжаттың қолданылуын уақытша тоқтата тұру туралы хабарлайды.

Бұлтарпау шарасының күші жойылғаннан кейін жеке басын куәландыратын құжат дереу қайтарылады.»;

22) 140-баптың екінші бөлігі мынадай редакцияда жазылсын:

«2. Бұлтартпау шарасын қолдану туралы прокурор не оның тапсырмасы бойынша сотқа дейінгі тергеп-тексеру органы адам күдікті, айыпталып отырған қылмыстық құқық бұзушылыққа нұсқауды және осы бұлтартпау шарасын қолдану үшін негіздерді қамтитын қаулы шығарады. Қаулының көшірмесі өзіне қатысты қаулы шығарылған адамға тапсырылады және сонымен бір мезгілде оған осы Кодексте көзделген бұлтартпау шарасын қолдану туралы шешімге шағым жасау тәртібі түсіндіріледі.»;

23) 141-бап мынадай редакцияда жазылсын:

«Ешқайда кетпеу және тиісті мінез-құлық туралы қолхат күдіктіден, айыпталушыдан прокурордың не оның тапсырмасы бойынша қылмыстық процесті жүргізетін органның прокурордың, анықтаушының, тергеушінің немесе соттың рұқсатынсыз тұрақты немесе уақытша тұрғылықты жерінен (елді мекеннен) кетпеу, істі сотта тергеп-тексеруге және талқылауға кедергі келтірмеу, қылмыстық процесті жүргізетін органның шақыруы бойынша белгіленген мерзімде келуі жөнінде жазбаша міндеттеме алуынан тұрады.»;

24) 145-баптың екінші бөлігі мынадай редакцияда жазылсын:

«2. Кепіл тергеу судьясының санкциясымен не соттың қаулысы бойынша ғана қолданылады.

Бұлтартпау шарасы ретінде кепілді таңдау кезінде прокурор осы Кодекстің 140-бабына сәйкес сот алдында осы шараны қолдануға санкция беру жөнінде өтінішхат қозғау туралы қаулы шығарады және оны сотқа жібереді. Қаулыға өтінішхаттың негізділігін растайтын қылмыстық іс материалдарының куәландырылған көшірмелері қоса беріледі.»;

25) 147-баптың екінші және үшінші бөліктері мынадай редакцияда жазылсын:

«2. Бұлтартпау шарасы ретінде күзетпен ұстауды таңдау қажет болған кезде прокурор осы Кодекстің 140-бабына сәйкес сот алдында осы шараны қолдануға санкция беру туралы өтінішхатты қозғау туралы қаулы шығарады. Қаулыға өтінішхаттың негізділігін растайтын қылмыстық іс материалдарының куәландырылған көшірмелері қоса беріледі.

Прокурор сот алдында күзетпен ұстауға санкция беру туралы өтінішхатты қозғау туралы қаулыда осы бұлтартпау шарасын таңдау себептерін және қатаңдығы неғұрлым жеңіл бұлтартпау шараларын қолданудың мүмкін еместігін негіздеуге міндетті.

Қылмыстық құқық бұзушылық жасады деп күдік келтірілген адам ұстап алынған мерзім ішінде прокурор осы Кодекстің [131-бабында](http://10.61.42.188/kaz/docs/K1400000231#z131) көзделген тәртіппен өтінішхаттың негізділігін растайтын қылмыстық іс материалдарымен танысуға құқылы және күдікті ұсталып отырған жерде одан жауап алуға құқылы.

3. Прокурор ұстап алу мерзімі өтерден кемінде сегіз сағат бұрын тергеу судьясына өтінішхаттың негізділігін растайтын қылмыстық іс материалдарының көшірмелерін қоса бере отырып, күзетпен ұстауды санкциялау жөнінде өтінішхат қозғау туралы қаулыны ұсынуға міндетті.».

26) 153-баптың екінші, үшінші, төртінші және бесінші бөліктері мынадай редакцияда жазылсын:

«2. Бұлтартпау шарасының күшін жою немесе оны өзгерту прокурордың уәжді қаулысы бойынша жүргізіледі.

3. Прокурор таңдаған бұлтартпау шарасының күшін тек прокурор ғана жоя алады немесе өзгерте алады.

4. Қылмыстық қудалау органының бұлтартпау шарасын өзгерту не оның күшін жою туралы қаулысына шағым жасау, оны қайта қарау осы Кодекстің 100-106-баптарында көзделген тәртіппен жүргізіледі.

5. Тергеу судьясы санкциялаған бұлтартпау шарасының күшін жою немесе оны өзгерту, осы Кодекстің [145-бабының](http://10.61.42.188/kaz/docs/K1400000231#z145) сегізінші бөлігінде көзделген жағдайларды қоспағанда, тергеу судьясының санкциясымен жүргізіледі.

Қылмыстық істі немесе қылмыстық қудалауды тоқтату туралы шешім қабылданған кезде бұлтартпау шарасының күшін жоюды прокурор жүргізеді.»;

27) 155-бап мынадай редакцияда жазылсын:

«1. Қылмыстық процесті жүргізетін орган прокурор келісімі бойынша осы Кодексте көзделген қылмыстық істер бойынша тергеп-тексерудің, сот талқылауының тәртібін, үкімнің тиісті түрде орындалуын қамтамасыз ету мақсатында күдіктіге, айыпталушыға, сотталушыға өзге де процестік мәжбүрлеу шараларын: келу туралы міндеттемені, күштеп әкелуді, лауазымынан уақытша шеттетуді, мүлкіне тыйым салуды, жақындауға тыйым салуды қолдануға құқылы.

2. Қылмыстық процесті жүргізетін орган прокурор келісімі бойынша осы Кодексте көзделген жағдайларда жәбірленушіге, куәға және іске қатысатын басқа да адамдарға процестік мәжбүрлеу шараларын: келу туралы міндеттемені, күштеп әкелуді, ақшалай өндіріп алуды қолдануға құқылы. »;

28) 156-баптың тақырыбы мынадай редакцияда жазылсын:

«156-бап. Прокурорға, сотқа дейінгі тергеп-тексеруді жүзеге асыратын адамға және сотқа келу туралы міндеттеме»;

29) 157-баптың бірінші тақырыбы мынадай редакцияда жазылсын:

«1. Күдікті, айыпталушы, сотталушы, сондай-ақ куә, жәбiрленушi шақыру бойынша дәлелді себептерсіз келмеген жағдайда, олар сотқа дейінгі тергеп-тексеруді жүзеге асыратын адамның, прокурордың, соттың уәждi қаулысы бойынша күштеп әкелінуі (мәжбүрлеп жеткізілуі) мүмкін.»;

30) 158-бапта:

екінші бөлік мынадай редакцияда жазылсын:

«2. Осы баптың бірінші бөлігінде көрсетілген мән-жайлар болған кезде, сотқа дейінгі тергеп-тексеруді жүзеге асыратын адам сот алдында лауазымынан уақытша шеттету туралы өтінішхат қозғау туралы қаулы шығарады және оны прокурорға жібереді.

Қаулыға лауазымынан шеттету қажеттігін растайтын қылмыстық іс материалдарының куәландырылған көшірмелері қоса беріледі.»;

мынадай редакциядағы 2-1 бөлікпен толықтырылсын:

«3. Ұсынылған материалдарды қарап, прокурор өтінішхатты қолдайды не оны қолдаудан бас тарту туралы уәжді қаулы шығарады. Өтінішхатты қолдаған кезде прокурор өтінішхатты және іс материалдарының көшірмелерін сотқа жібереді.»;

сегізінші бөлік мынадай редакцияда жазылсын:

«8. Лауазымынан уақытша шеттетудің күшін жоюды осы шараға қажеттілік жойылған кезде – прокурормен, прокурордың келісімі бойынша қылмыстық қудалау органының уәжді қаулысымен, не қылмыстық істі сотта қарау барысында сот жүзеге асырады.»

31) 162-бапта:

екінші бөлік мынадай редакцияда жазылсын:

«2. Сотқа дейінгі тергеп-тексеруді жүзеге асыратын адамның мүлікке тыйым салу туралы өтінішхатты қозғау туралы қаулысы және оған қоса берілген материалдар тыйым салынуға жататын мүлік анықталған кезден бастап қырық сегіз сағаттан кешіктірілмей прокурорға ұсынылуға тиіс.»;

мынадай редакциядағы алтыншы, жетінші және сегізінші бөліктермен толықтырылсын:

«6. Мүлікке тыйым салу туралы өтінішхатты қолдау туралы мәселені шешу кезінде прокурор мүлікке тыйым салу үшін негіздер бар барлық материалдармен танысуға міндетті. Өтініш келіп түскеннен кейін дереу прокурор мүлікке тыйым салу туралы өтінішхатты қолдау және қаулы мен тиісті материалдарды сотқа жіберу туралы шешім қабылдайды не өтінішхатты қолдаудан бас тартады.

7. Мүлікке тыйым салуға санкция беру туралы өтінішхатты қолдаған жағдайда прокурор сотқа дейінгі тергеп-тексеруді жүзеге асыратын адамның қаулысын келіседі, ал бас тартқан жағдайда уәжді қаулы шығарады.

8. Прокурордың мүлікке тыйым салу туралы өтінішхатты қолдаудан бас тарту туралы қаулысына сотқа дейінгі тергеп-тексеруді жүзеге асыратын адам жоғары тұрған прокурорға не өзінің құқықтары мен мүдделерін немесе өздері өкілдік ететін құқықтар мен мүдделерді қорғайтын процеске қатысушылар осы Кодекстің 105-бабының тәртібімен шағым жасай алады.»;

32) 165-бапта:

екінші бөлік мынадай редакцияда жазылсын:

«2. Күдіктінің, айыпталушының отбасына және кәмелетке толмағандарға қарсы күш қолданумен немесе оны қолдану қатерімен байланысты қылмыстық құқық бұзушылыққа нақты қатер төнген не оны жасаған кезде, сотқа дейінгі тергеп-тексеруді жүзеге асыратын адам жәбірленушінің немесе қорғалуға жататын өзге де адамның жазбаша өтініші бойынша сот алдында жақындауға тыйым салуды санкциялау туралы өтінішхат қозғау туралы қаулы шығарады және оны прокурорға жібереді.

Қаулыға жақындауға тыйым салуды қолдану қажеттігін растайтын қылмыстық іс материалдарының куәландырылған көшірмелері қоса беріледі.»;

мынадай редакциядағы 2-1. бөлікпен толықтырылсын:

«3. Ұсынылған материалдарды қарап, прокурор өтінішхатты қолдайды не оны қолдаудан бас тарту туралы уәжді қаулы шығарады. Өтінішхатты қолдаған кезде прокурор өтінішхатты және іс материалдарының көшірмелерін сотқа жібереді.»;

сегізінші бөлік мынадай редакцияда жазылсын:

«8. Жақындауға тыйым салудың күшін жоюды осы шараға қажеттілік жойылған кезде – прокурормен, прокурордың келісімі бойынша қылмыстық қудалау органының уәжді қаулысымен, не қылмыстық істі сотта қарау барысында сот жүзеге асырады

33) 189-баптың алтыншы бөлігінде «осы Кодекстің» деген сөздерден кейін «сондай-ақ сотқа дейінгі жеделдетілген тергеп-тексеру істері бойынша» сөздермен толтыруға.»

34) 187-бабының 4-1-бөлігінде «147 (үшінші бөлігінде)» деген сөздер «147 (үшінші, төртінші және бесінші бөліктерінде)» деген сөздермен ауыстырылсын;

35) 189-бабының алтыншы бөлігінде «бойынша» деген сөзден кейін «,сондай-ақ сотқа дейінгі жеделдетілген тергеп-тексеру істері бойынша» деген сөздермен толықтырылсын;

36) 190-бапта:

мынадай редакциядағы 4-1 бөлікпен толықтырылсын:

«4-1. Сотқа дейінгі жеделдетілген тергеп-тексеру аяқталғаннан кейін кезінде сотқа дейінгі тергеп-тексеруді жүзеге асыратын адам осы Кодекстің 527-бабының бірінші және 1-1 бөліктерінде көзделген тәртіппен жеделдетілген сотқа дейінгі жеделдетілген тергеп-тексеру хаттамасын шығарады және оны қылмыстық іспен бірге прокурорға жібереді.»

жетінші бөлік мынадай редакцияда жазылсын:

«7.  Прокурор сотқа дейінгі жеделдетілген тергеп-тексеру аяқталғаннан кейін айыптау актісімен бірге қылмыстық істі ала отырып, ол бойынша үш тәуліктен кешіктірмей мына әрекеттердің бірін жүргізеді:

1) сотқа дейінгі жеделдетілген тергеп-тексеру хаттамасын бекітеді және қылмыстық істі сотқа жібереді;

2) істі анықтау не алдын ала тергеу жүргізу үшін жібереді;

3) қылмыстық істі тоқтату туралы қаулы шығарады;

4) қылмыстық істі не қылмыстық қудалауды толық көлемде немесе бір бөлігінде тоқтату туралы қаулы және (немесе) күдіктінің іс-әрекетін саралауды өзгерту немесе толықтыру туралы қаулы шығарады және қылмыстық істі сотқа дейінгі тергеп-тексеруді жүзеге асыратын адамға жаңадан сотқа дейінгі жеделдетілген тергеп-тексеру хаттамасын жасау үшін қайтарады.»;

37) 192-бапта:

екінші бөлік мынадай редакцияда жазылсын:

«2. Сотқа дейінгі тергеп-тексеру мерзімі қылмыстық істе күдікті адам пайда болған кезден бастап сотқа дейінгі тергеп-тексерудің аяқталғаны туралы есеппен бірге қылмыстық іс прокурорға жіберілген күнге, бұйрықтық іс жүргізуді қолдану туралы қаулымен, қылмыстық теріс қылық туралы қаулымен немесе істі медициналық сипаттағы мәжбүрлеу шараларын қолдану туралы мәселені қарау үшін сотқа беру туралы қаулымен прокурорға жіберілген күнге дейін не прокурор істі сотқа жібере отырып, кінәні мойындау туралы мәміле нысанындағы процестік келісім жасасқан күнге дейін есептеледі

Анықтау істері бойынша сотқа дейінгі тергеп-тексеру бір айдан және алдын ала тергеу істері бойынша екі айдан аспауға тиіс.

Прокурор сотқа дейінгі тергеп-тексерудің қисынды мерзімін белгілей отырып, осы мерзімдерді қайта қарауға құқылы.»;

үшінші бөліктің 3) тармағы мынадай редакцияда жазылсын:

«3) сотқа дейінгі тергеп-тексеруді жүзеге асыратын адамның процестік шешімдерін және (немесе) әрекеттерін келісу туралы мәселені қарауға байланысты қылмыстық істің прокурорда болған;»;

жетінші бөлік мынадай редакцияда жазылсын:

«7. Прокурор істі қосымша тергеп-тексеру үшін қайтарған не сотқа дейінгі тергеп-тексеру мерзімдерін үзу туралы қаулыны келісуден бас тартқан немесе қылмыстық істі тоқтату туралы қаулыны бекітден бас тартқан кезде сотқа дейiнгi тергеп-тексеру прокурор белгілеген, бірақ іс сотқа дейінгі тергеп-тексеруді жүзеге асыратын адамға жолдаған кезден бастап бір айдан аспайтын мерзімде, ал іс жаңа сотқа дейінгі жеделдетілген тергеп-тексеру хаттамасын жасау үшін қайтарылған кезде прокурор белгілеген, бірақ жеті тәуліктен аспайтын мерзімде жүргізіледі. Мерзімді одан әрі ұзарту жалпы негіздерде және осы бапта көзделген тәртіппен жүргізіледі.»

сегізінші бөлікте «қылмыстық қудалау» «сотқа дейінгі тергеп-тексеру» деген сөздермен ауыстырылсын;

38) 193-бапта:

бірінші бөлігінде:

мынадай редакциядағы 3-1) тармағымен толықтырылсын:

«3-1) сотқа дейінгі тергеп-тексеру заңдылығының сақталуын тексеру нәтижелері бойынша прокурор сотқа дейінгі тергеп-тексерудің қисынды мерзімдерін белгілеуге құқылы»;

4) тармағы мынадай редакцияда жазылсын:

«4) оқиға болған жерді қарап-тексеруге қатысуға, олардың нәтижелерін кейіннен қылмыстық іске қоса отырып, қажетті тергеу әрекеттерін дербес жүргізуге, сондай-ақ осы Кодексте көзделген өз өкілеттіктері шеңберінде басқа да әрекеттерді жүзеге асыруға құқылы;»;

12) тармағы мынадай редакцияда жазылсын:

«12) сотқа дейінгі тергеп-тексеруді жүзеге асыратын органнан істерді алып қояды және сотқа дейінгі тергеп-тексерудің басқа органына береді; ерекше жағдайларда, тергеп-тексерудің объективтілігі мен жеткіліктілігін қамтамасыз ету мақсатында қылмыстық қудалау органының, қылмыстық процеске қатысушының жазбаша өтінішхаты бойынша не өз бастамасы бойынша істерді бір органнан екінші органға береді не өзінің іс жүргізуіне қабылдайды және осы Кодексте белгіленген тергеулілігіне қарамастан, оларды тергеп-тексереді;»;

2-1) тармағы алып тасталсын.

16) тармағы мынадай редакцияда жазылсын:

«16) айыптау актісін, қылмыстық теріс қылық туралы хаттаманы, бұйрықтық іс жүргізуді қолдану туралы қаулыны жасайды, айыпталушыны сотқа береді және қылмыстық істі мәні бойынша қарау үшін сотқа жібереді;»;

17) тармағы мынадай редакцияда жазылсын:

«17) қылмыстық істі не қылмыстық қудалауды толық көлемде немесе бір бөлігінде тоқтату туралы қаулы шығарады;»;

екінші бөлік мынадай редакцияда жазылсын:

«2. Сотқа дейінгі тергеп-тексеру сатысында прокурорлар өкілеттіктерінің аражігін ажыратуды Қазақстан Республикасының Бас прокуроры айқындайды.»;

үшінші бөлік мынадай редакцияда жазылсын:

«3. Прокуратура басшысы нақты қылмыстық іс бойынша осы бапқа сәйкес қадағалауды жүзеге асыратын прокурорды (процесс прокуроры) айқындауға құқылы.»;

39) 194-баптың үшінші бөлігіндегі «ерекше жағдайларда» деген сөздер алып тасталсын.

40) 195-баптың екінші және үшінші бөліктері мынадай редакцияда жазылсын:

«2. Прокурорға сотқа дейінгі тергеп-тексерудің аяқталғаны туралы есепті, күдікті деп тану, күдіктінің іс-әрекетін саралауды айқындау қажеттігі, күдіктінің іс-әрекетін саралауды, қылмыстық құқық бұзушылықты саралауды өзгерту немесе толықтыру, бұлтартпау шараларын және процестік мәжбүрлеудің өзге де шараларын таңдау, өзгерту, ұзарту, олардың күшін жою, қылмыстық қудалауды толық көлемде не оның бір бөлігінде тоқтату туралы хабарламаны жіберуді топ басшысы ғана жүзеге асырады.

3. Қылмыстық істерді біріктіру және бөлектеу туралы, сондай-ақ сотқа дейінгі тергеп-тексеру мерзімін ұзарту, медициналық сипаттағы мәжбүрлеу шараларын қолдану туралы мәселені қарау үшін істі сотқа беру туралы өтінішхатты қозғау туралы шешімдерді топ басшысы қабылдайды.»;

41) 202-бапта:

бірінші бөлік мынадай редакцияда жазылсын:

«1. Адамның қылмыс жасағанын көрсететін, оның ішінде осы Кодекстің 128-бабы екінші бөлігінің 1) - 4) тармақтарында көзделген деректер болған кезде, Егер бұл ретте оған процестік ұстап алуды қолдану қажеттігі болмаса, прокурор адамды күдікті деп тану туралы қаулы шығарады. Адамды осы Кодекстің 128-бабында көзделген негіздер бойынша ұстаған кезде адамды күдікті деп тану туралы қаулы шығарылмайды

1-1 бөлік алып тасталсын;

екінші бөлік мынадай редакцияда жазылсын:

«2. Адамды күдікті деп тану туралы қаулыда мыналар көрсетілуге тиіс:

1) оның жасалған уақыты мен орны; қаулыны кім жасаған; күдікті деп танылған адамның тегі, аты және әкесінің аты (ол болған кезде), оның туған күні, айы, жылы және жері;

2) адам қандай қылмыстық құқық бұзушылық жасады деп күдіктенеді.

Адвокат, прокурор, тергеуші, анықтаушы, тергеу бөлімінің бастығы, анықтау органының бастығы кәсіби және қызметтік міндеттерін орындауға байланысты қылмыстар жасаған кезде күдіктілер деп тану туралы қаулы прокуратура органының басшысымен келісіледі.

Прокурор не оның тапсырмасы бойынша сотқа дейінгі тергеп-тексеруді жүзеге асыратын адам күдіктіге оның құқықтарын түсіндіре отырып, адамды күдікті деп тану туралы қаулы жариялайды, бұл туралы қаулыда белгі жасалады және оған осы қаулының көшірмесін табыс етеді.»;

42) 203-бапта:

бірінші бөлік мынадай редакцияда жазылсын:

«1. Адамның қылмыс жасағаны туралы күдікті растайтын оған қатысты жеткілікті дәлелдемелер болған кезде прокурор күдіктінің іс-әрекетін саралау туралы уәжді қаулы шығарады.

Адвокаттың, прокурордың, тергеушінің, анықтаушының, тергеу бөлімі бастығының, анықтау органы бастығының кәсіби және қызметтік міндеттерін орындауға байланысты қылмыстар жасаған кездегі іс-әрекетін саралау туралы қаулы прокуратура органының басшысымен келісіледі.

Осы Кодекстің 128-бабына сәйкес күдіктінің, ұстап алынған адамның іс-әрекетін саралау туралы қаулыны прокурор күзетпен ұстауды немесе үйқамаққа алуды санкциялау туралы өтінішхатты келісу туралы мәселені шешумен бір мезгілде шығарады.»

1-1, 1-2, 1-3.-бөліктер алып тасталсын;

екінші бөлік мынадай редакцияда жазылсын:

«2. Прокурор не оның тапсырмасы бойынша сотқа дейінгі тергеп-тексеруді жүзеге асыратын адам күдіктіге оған күдіктінің іс-әрекетін саралау туралы қаулы жарияланатын күн туралы хабарлайды және сонымен бір мезгілде оған қорғаушы шақыру не оның қатысуын қамтамасыз ету туралы өтіну құқығын түсіндіреді.»;

43) 205-бапта:

үшінші бөлікте «тыс жерде болған және» деген сөздерден кейін «прокуратура не» деген сөздермен толықтырылсын;

төртінші бөліктегі «бұлтартпау шарасы таңдалмаған күдікті» деген сөздерден кейін «прокурордың не» деген сөздермен толықтырылсын;

44) 206-баптың екінші-алтыншы және сегізінші бөліктері мынадай редакцияда жазылсын:

«2. Күштеп әкелінген күдіктіге қаулы ол күштеп әкелінген күні хабарланады. Бұл ретте прокурор не сотқа дейінгі тергеп-тексеруді жүзеге асыратын адам күдіктіге оның іс-әрекетін саралау туралы қаулы жарияланған кезде қорғаушының қатысуы заң бойынша міндетті болған жағдайларда қорғаушының қатысуын қамтамасыз етуге шаралар қолдануға тиіс.

3. Прокурор не сотқа дейінгі тергеп-тексеруді жүзеге асыратын адам күдіктінің жеке басына және қорғаушының қорғауды жүргізу тапсырмасына көз жеткізгеннен кейін күдіктіге және оның қорғаушысына күдіктінің іс-әрекетін саралау туралы қаулы жариялайды.

4. Прокурор не сотқа дейінгі тергеп-тексеруді жүзеге асыратын адам күдіктіге күдіктің мәнін түсіндіруге міндетті.

5. Осы баптың үшiншi және төртiншi бөлiктерiнде көрсетiлген әрекеттердi орындау күдіктінің іс-әрекетін саралау туралы қаулыны жариялау күнi мен сағаты көрсетіле отырып, осы қаулыға күдіктінің, қорғаушының және прокурордың не сотқа дейінгі тергеп-тексеруді жүзеге асыратын адамның қойылған қолдарымен куәландырылады.

6. Күдікті қол қоюдан бас тартқан жағдайда прокурор не сотқа дейінгі тергеп-тексеруді жүзеге асыратын адам және қорғаушы, егер ол күдіктінің іс-әрекетін саралау туралы қаулыны жариялау кезінде қатысса, күдіктінің іс-әрекетін саралау туралы қаулыда күдіктіге қаулының мәтіні жарияланғанын куәландырады.

8. Күдікті Қазақстан Республикасының шегінен тыс жерде болған және ол қылмыстық қудалау органдарына келуден жалтарған жағдайда прокурор не сотқа дейінгі тергеп – тексеруді жүзеге асыратын адам, ал қорғаушы келген жағдайда және қорғаушы күдіктінің іс-әрекетін саралау туралы қаулыда оның Қазақстан Республикасының шегінен тыс жерде болуына және сотқа дейінгі тергеп-тексеру органдарына келуден жалтаруына байланысты күдік жарияланбайтынын куәландырады.

Егер күдіктінің тұрған жері белгілі болса, қаулының көшірмесі оған байланыс құралдарын пайдалана отырып, оның ішінде пошта арқылы жіберіледі. Қажет болған жағдайда сотқа дейінгі тергеп-тексеруді жүзеге асыратын адам прокурордың тапсырмасы бойынша күдіктінің іс-әрекетін саралау туралы хабарламаны күдіктінің тұрған жері бойынша республикалық бұқаралық ақпарат құралдарында, бұқаралық ақпарат құралдарында, сондай-ақ жалпыға қолжетімді телекоммуникациялық желілерде жариялауды ұйымдастырады.»;

45) 207-бапта:

бірінші бөліктің бірінші абзацы мынадай редакцияда жазылсын:

«1. Егер сотқа дейінгі тергеп-тексеруді жүргізу кезінде күдіктінің іс – әрекетін, қылмыстық құқық бұзушылықты саралауды өзгерту немесе толықтыру үшін негіздер туындаса, прокурор күдіктіге қатысты осы Кодекстің 204-бабының талаптарын сақтай отырып, ал егер күдікті адам анықталмаса - осы баптың 1-1-бөлігін сақтай отырып, тиісінше күдіктінің іс-әрекетін саралау туралы жаңа қаулы не қылмыстық құқық бұзушылықты саралау туралы қаулы жасауға міндетті.»;

екінші бөліктегі «тергеуші» деген сөз «прокурор» деген сөзбен ауыстырылсын»;

46) 208-баптың бірінші бөлігінде:

бірінші абзацында «Сотқа дейінгі» деген сөздер «Прокурор, сотқа дейінгі» деген сөздермен ауыстырылсын; үшінші абзацта «әкімшілікке немесе» деген сөздерден кейін «прокурордың,» деген сөзбен толықтырылсын;

47) 209-баптың бірінші бөлігінде «Сотқа дейінгі» деген сөздер «Прокурор, сотқа дейінгі» деген сөздермен ауыстырылсын;

48) 210-бапта:

бірінші, екінші және тоғызыншы бөліктерінде «Сотқа дейінгі» деген сөздер «Прокурор, сотқа дейінгі» деген сөздермен ауыстырылсын;

49) 212-бапта:

бірінші бөлігінің екінші абзацында «қатысқан адамдар» деген сөздерден кейін «прокурор,» деген сөзбен толықтырылсын;

бесінші бөлігінде «қойғаннан кейін» деген сөздерден кейін «прокурор,» деген сөзбен толықтырылсын;

жетінші бөлгінде «бас тартқан жағдайда,» деген сөздерден кейін «прокурор,» деген сөзбен толықтырылсын;

50) 214-баптың бірінші бөлігінде «Бұл ретте» деген сөздерен кейін «прокурор,» деген сөзбен толықтырылсын;

51) 215-бапта:

бірінші бөлігінде «қатысу үшін, ал» деген сөздерден кейін «прокурордың,» деген сөзбен толықтырылсын;

үшінші бөлігінде «Сотқа дейінгі» деген сөздер «Прокурор, сотқа дейінгі» деген сөздермен ауыстырылсын;

53) 216-бапта бірінші және екінші бөліктерінде «Сотқа дейінгі» деген сөздер «Прокурор, сотқа дейінгі» деген сөздермен ауыстырылсын;

53) 218-бапта:

бірінші бөлігінде «Сотқа дейінгі» деген сөздер «Прокурор, сотқа дейінгі» деген сөздермен ауыстырылсын;

төртінші бөлігінде «Содан кейін» деген создерден кейін «прокурор,» деген сөзбен толықтырылсын;

бесінші бөлігінде «жүргізу кезінде» деген сөздерден кейін «прокурор,» деген сөзбен толықтырылсын;

сегізінші бөлігінде «Сотқа дейінгі» деген сөздер «Прокурор, сотқа дейінгі» деген сөздермен ауыстырылсын;

54) 220-бапта:

13-1, 13-2, 13-4, 14, 16-бөліктері мынадай редакцияда жазылсын:

«13-1. Сотқа дейінгі тергеп-тексеруді жүзеге асыратын адам тұрғын үй-жайды мәжбүрлеп қарап-тексеруді жүргізу қажет болған кезде қарап-тексеруді жүргізу туралы қаулы шығарады және оны прокурорға жібереді. Қаулыға қарап-тексеру жүргізудің қажеттігін растайтын қылмыстық іс материалдарының куәландырылған көшірмелері қоса беріледі.

13-2. Прокурор ұсынылған материалдарды дереу қарап, оларды келіседі және тергеу судьясына жібереді не бас тарту туралы дәлелді қаулы шығарады.

Прокурордың бас тартуы осындай өтінішхатпен қайта жүгінуге кедергі келтірмейді.

13-4. Қаулыны және ұсынылған материалдарды қарап, тергеу судьясы қарап-тексеруге санкция береді не дәлелді қаулымен санкциялаудан бас тартады. Тергеу судьясының шешімі прокурорға, сондай-ақ Сотқа дейінгі тергеп-тексеруді жүзеге асыратын адамға жіберіледі.

14. Егер тұрғын үй-жай оқиға орны болып табылса және оны қарап-тексеруді кейінге қалдыруға болмаса, онда тұрғын үй-жайды қарап-тексеру сотқа дейінгі тергеп-тексеруді жүзеге асыратын адамның қаулысы бойынша, бірақ кейіннен материалдарды бір тәулік мерзімде прокурорға жібере отырып жүргізілуі мүмкін.

Прокурор ұсынылған материалдарды дереу қарап, заңдылықты тексеру үшін оларды келіседі және тергеу судьясына жібереді. Егер прокурор қарап-тексеру заң бұзушылықпен жүргізілгенін анықтаған жағдайда, материалдар тергеу судьясына жіберілмейді және оның заңсыз екені туралы уәжді қаулы шығарылады.

16. Ұйымдардың, заңды тұлғалардың, дара кәсіпкерлердің үй-жайлары мен аумағындағы қарап-тексеру олардың әкімшілігінің, өкілдерінің не меншік иелерінің қатысуымен жүргізіледі.»;

мынадай редакцияда 16-1 және 16-2-бөліктерімен толықтырылсын:

«16. Ұйымдардың, заңды тұлғалардың, жеке кәсіпкерлердің үй-жайлары мен аумағындағы қарап-тексеру олардың әкімшілігінің, өкілдерінің не меншік иелерінің қатысуымен жүргізіледі.

16-1. Егер әкімшілік, ұйымдардың, заңды тұлғалардың, жеке кәсіпкерлердің үй-жайлары мен аумағының өкілдері не меншік иелері қарап-тексеруге қарсылық білдірсе, ұйымдардың, заңды тұлғалардың немесе жеке кәсіпкерлердің үй-жайы не аумағы оқиға орны болып табылатын жағдайларды қоспағанда, сотқа дейінгі тергеп-тексеруді жүзеге асыратын адам мәжбүрлеп қарап-тексеру туралы қаулы шығарады, оған тергеу судьясы санкция беруге тиіс. Санкция беруден бас тартылған жағдайда тексеру жүргізілмейді.

16-2. Тергеу судьясының мәжбүрлеп қарап-тексеруге санкция беру тәртібі осы Кодекстің 220-бабының 13-1, 13-2, 13-3, 13-4-бөліктерінде көзделген қағидалар бойынша жүзеге асырылады.»;

55) 223-бабының екінші бөлігінде «13-1» цифрдан кейін «13-2» цифрмен толықтырылсын;

56) 226-бапта:

бірінші бөлігі мынадай редакцияда жазылсын:

«1. Эксгумациялау жүргізу қажет болған кезде сотқа дейінгі тергеп-тексеруді жүзеге асыратын адам эксгумациялау жүргізу туралы қаулы шығарады және оны прокурорға жібереді.

Қаулыға қылмыстық істің эксгумациялау жүргізу қажеттігін растайтын материалдарының куәландырылған көшірмелері қоса беріледі.»;

мынадай редакциядағы 1-1-бөлігімен толықтырылсын:

«1-1. Ұсынылған материалдарды қарап, прокурор қаулыны келіседі не оны қолдаудан бас тарту туралы уәжді қаулы шығарады. Қаулыны қолдаған кезде прокурор келісілген қаулы мен материалдарды сотқа жібереді.

Прокурордың қаулыны келісуден бас тартуы осыған ұқсас өтінішхатпен қайта жүгінуге кедергі болмайды.»;

үшінші бөлігінде «өтінішхатты» деген сөз «қаулыны» деген сөзбен ауыстырылсын;

төртінші бөлігі мынадай редакцияда жазылсын:

«4. Қаулыны және ұсынылған іс материалдарын қарап, тергеу судьясы эксгумацияны санкциялайды не дәлелді қаулымен санкциялаудан бас тартады, ал сот отырысы өткізілген жағдайда эксгумацияны санкциялау не санкциялаудан бас тарту туралы қаулы шығарады.

Қаулы прокурорға және эксгумация туралы қаулы шығарған сотқа дейінгі тергеп-тексеру органына орындау үшін жіберіледі.»;

57) 232-бабында алтыншы бөлігі алынып тасталсын.

58) 234-бабында:

бірінші бөлігі мынадай редакцияда жазылсын:

«1. Жасырын тергеу әрекеттері, прокурормен келіу бойынша сотқа дейінгі тергеп-тексеруді жүзеге асыратын адамның уәжді қаулысы негізінде мамандандырылған тергеу сотының, мамандандырылған ауданаралық тергеу сотының тергеу судьясының санкциясымен жүргізіледі.»;

мынадай редакциядағы 1-1-бөлігімен толықтырылсын:

«1-1. Жасырын тергеу әрекеттерін жүргізу туралы, оның ішінде кейінге қалдыруға болмайтын жағдайларда, деректерді өзгерту туралы, жасырын тергеу әрекеттерін жүргізу мерзімін ұзарту туралы, адамға қатысты жүргізілген жасырын тергеу әрекеттері туралы хабарлау мерзімін ұзарту туралы және адамға қатысты жүргізілген жасырын тергеу әрекеттері туралы хабарламау туралы қаулыларды Қазақстан Республикасының Бас Прокуроры, оның бірінші орынбасары мен орынбасарлары, облыстардың прокурорлары және оларға теңестірілген прокурорлар келіседі.»;

екінші және үшінші бөліктерін мынадай редакцияда жазылсын:

«2. Жасырын тергеу әрекетін жүргізу туралы қаулы шығарылғанынан кейін жиырма төрт сағат ішінде көрсетілген тергеу әрекетін жүргізудің негізділігін растайтын материалдармен бірге прокурорға ұсынылады.

Прокурор қаулыны және ұсынылған материалдарды зерделеу нәтижелері бойынша қаулыны дереу келіседі және оны негіздейтін материалдармен бірге тергеу судьясына жібереді не оны келісуден бас тарту туралы уәжді қаулы шығарады.

Жасырын тергеу әрекетін санкциялау тиісті қаулы сотқа келіп түскен кезден бастап он екі сағат ішінде жүргізіледі.

Қосымша материалдарды талап етіп алдыру қажет болған жағдайларда, осы Кодекстің 235-бабында көзделген жағдайларды қоспағанда, қаулыны прокурордың немесе соттың белгіленген мерзімнен асырып, бірақ жиырма төрт сағаттан аспайтын мерзімде қарауға жол беріледі.

Жасырын тергеу әрекетін жүргізу туралы қаулыны қарау қорытындылары бойынша тергеу судьясы мынадай қаулылардың бірін шығарады:

1) жасырын тергеу әрекетін жүргізуге санкция беру туралы;

2) жасырын тергеу әрекетін жүргізуді санкциялаудан бас тарту туралы.

Санкциялау сотқа дейінгі тергеп-тексеруді жүзеге асыратын адамның қаулысына тергеу судьясының қолымен куәландырылатын «Санкциялаймын» деген соттың мөртаңбасын қою арқылы жүзеге асырылады.

3. Осы Кодекстің 231-бабының 1), 2), 3), 4), 5) және 6) тармақтарында көзделген жасырын тергеу әрекеттерін жүргізу кезінде прокруор заңдылықты бұзушылықтарды анықтаған жағдайда, оларды тергеу судьясы прокурордың өтінішхаты бойынша тоқтатуы мүмкін. Заңдылықты бұзушылықтар анықталған кезде осы Кодекстің 231-бабының 7) және 9) тармақтарында көзделген жасырын тергеу әрекеттерін прокурор тоқтатады.»;

59) 235-бабында бірінші бөлігі мынадай редакцияда жазылсын:

«1. Кейiнге қалдыруға болмайтын жағдайларда, санкцияны кейіннен осы Кодекстің 234-бабында көзделген тәртіппен бір мезгілде прокурорды хабардар ете отырып және жиырма төрт сағат ішінде ала отырып, осы Кодекстің 232-бабының үшінші бөлігінде көрсетілген жасырын тергеу әрекеттерін бастауға және жүргізуге жол беріледі.»;

мынадай редакциядағы 1-1-бөлігімен толықтырылсын:

«1-1. Шұғыл жасырын тергеу әрекеттерін жүргізу туралы қаулы оларды жүргізудің негізділігін растайтын материалдармен бірге жасырын тергеу әрекеттері басталған кезден бастап он екі сағат ішінде прокурорға ұсынылады.

Көрсетілген қаулыны алғаннан кейін прокурор жасырын тергеу әрекетін жүргізудің заңдылығын дереу тексереді.

Жасырын тергеу әрекетін жүргізу заңды болған жағдайда прокурор қаулыны келіседі және оны негіздейтін материалдармен бірге тергеу судьясына санкциялау үшін жібереді.

Жасырын тергеу әрекетін жүргізу заңсыз болған жағдайда прокурор жасырын тергеу әрекетін тоқтату туралы уәжді қаулы шығарады, оның нәтижелері дәлелдемелер ретінде пайдалануға жол берілмейді деп танылады.

Қабылданған шешім туралы сотқа дейінгі тергеп-тексеру органына хабарланады.»;

60) 236-бабының екінші бөлігі мынадай редакцияда жазылсын:

«2. Жасырын тергеу әрекеттерін жүргізуді жалғастыру қажет болған кезде сотқа дейінгі тергеп-тексеруді жүзеге асыратын адам мерзім аяқталардан үш тәулік бұрын оны отыз тәуліктен аспайтын мерзімге ұзарту қажеттігі туралы уәжді қаулы шығарады және осы Кодекстің 234-бабында көзделген тәртіппен және мерзімде келісу үшін прокурорға және кейіннен оны санкциялау үшін тергеу судьясына жібереді.

Тергеу судьясының санкциясы алынғаннан кейін қаулы прокурорға, сондай-ақ жасырын тергеу әрекетін жүзеге асыратын уәкілетті органға орындау үшін жіберіледі. Жасырын тергеу әрекетінің жүргізілуін ұзартуды прокурор келісіп, ал тергеу судьясы санкциялап, бұл ретте қаулыда көрсетілгеннен аз мерзім белгілеуі мүмкін. Жасырын тергеу әрекетін жүргізуді жалғастыруға қажеттілік болмаған кезде, прокурор келісуден бас тартады, ал тергеу судьясы қаулыны санкциялаудан бас тартады және жасырын тергеу әрекеті тоқтатылады.

Жасырын тергеу әрекетін одан әрі жүргізуге қажеттілік жойылған кезде, сотқа дейінгі тергеп-тексеру органы оның жүргізілуін өзі дербес тоқтатады, бұл туралы прокурорды 24 сағат ішінде хабардар етеді.»;

61) 254-бабында бірінші және екінші баптары мынадай редакцияда жазылсын:

«1. Тiнту мен алуды сотқа дейінгі тергеп-тексеруді жүзеге асыратын адам уәждi қаулы бойынша жүргізеді. Тінту жүргізу, сондай-ақ компьютерлік ақпаратты, фото- және кинотүсірілімді, дыбыс- және бейнежазбаны қамтитын, мемлекеттік құпияларды, коммерциялық құпияны немесе заңмен қорғалатын өзге де құпияны қамтитын құжаттар мен басқа да заттарды, материалдарды алу туралы қаулыны тергеу судьясы санкциялауға тиiс.

Тiнту мен алуды жүргізу туралы қаулыны санкциялау осы Кодекстiң 220-бабының 13-1, 13-2, 13-3 және 13-4-бөлiктерiнде көзделген тәртіппен жүзеге асырылады.

2. Тұрғын үй-жайда онда тұрып жатқан адамдардың еркiнен тыс алу осы Кодекстiң 220-бабының он үшінші, 13-1, 13-2, 13-3 және 13-4-бөлiктерiнiң қағидалары бойынша жүргiзiледi.»;

62) 268-бабының үшінші бөлігінде «13-1» цифрдан кейін «13-2» цифрмен толықтырылсын;

63) 289-баптың тақырыбы мынадай редакцияда жазылсын:

«289-бап. Сотқа дейінгі тергеп-тексеруді жүзеге асыратын адамның іс бойынша іс жүргізуді не қылмыстық қудалауды болғызбайтын мән-жайлар анықталған кездегі әрекеттері және қылмыстық іс не қылмыстық қудалау тоқтатылғаннан кейінгі прокурордың әрекеттері»;

1. Қылмыстық іс бойынша іс жүргізуді болдырмайтын мән-жайлар анықталған кезде сотқа дейінгі тергеп-тексеруді жүзеге асыратын адам бір тәулік ішінде істі сотқа дейінгі тергеп-тексерудің аяқталғаны туралы есеппен бірге прокурорға жібереді.

Қылмыстық іс бойынша қылмыстық қудалауды толық көлемде не бір бөлігінде болдырмайтын мән-жайлар анықталған кезде бұл туралы прокурорға осы Кодекстің 42-1-бабының талаптары сақтала отырып, бір тәулік ішінде қылмыстық істің не қылмыстық істің тиісті материалдары қоса беріле отырып, толық көлемде хабарлама жіберіледі.

2. Қылмыстық іс тоқтатылғаннан не қылмыстық қудалау толық көлемде не бір бөлігінде тоқтатылғаннан кейін прокурор күдіктіні, оның қорғаушысын, заңды өкілін, жәбірленушіні және оның өкілін, азаматтық талапкерді, азаматтық жауапкерді және олардың өкілдерін тоқтатылғаны және тоқтатудың негіздері туралы хабардар етеді.

Аталған адамдарға іс материалдарымен танысу құқығы және тоқтату туралы қаулыға шағымдану тәртібі түсіндіріледі. Осы адамдардың өтінішхаты бойынша оларға қылмыстық істі немесе қылмыстық қудалауды тоқтату туралы қаулының көшірмесі тапсырылады

64) 289-1-бабы мынадай редакцияда жазылсын:

«289-1 бабы. Қылмыстық іс бойынша іс жүргізуді болдырмайтын мән-жайлар анықталған кезде сотқа дейінгі тергеп-тексерудің аяқталғаны туралы есептің мазмұны

1. Сотқа дейінгі тергеп-тексерудің аяқталғаны туралы есептің кіріспе бөлігінде оның жасалған уақыты мен орны, оны жасаған адамның тегі мен лауазымы көрсетіледі.

2. Сотқа дейінгі тергеп-тексерудің аяқталғаны туралы есептің сипаттау-дәлелдеу бөлігінде қылмыстық құқық бұзушылық жасады деп күдік келтірілген адам (болған кезде), күдіктің мәні, қылмыстық заңға сәйкес саралануы және қолданылған бұлтартпау шарасы көрсетіле отырып, қылмыстық іс бойынша іс жүргізуді болғызбайтын мән-жайлар баяндалады.

3. Сотқа дейінгі тергеп-тексерудің аяқталғаны туралы есептің қарар бөлігінде сотқа дейінгі тергеп-тексеруді тоқтату үшін негіз болған осы Кодекстің бабына (бөлігіне, тармағына) сілтеме жасай отырып, істі тоқтату туралы прокурорға ұсыныс, бұлтартпау шарасының күшін жою, мүлікке тыйым салу, лауазымынан уақытша шеттету, келіссөздерді тыңдау және жазу, процеске қатысушылардың құқықтарын шектейтін басқа да процестік мәжбүрлеу шаралары, тергеу және процестік әрекеттер қажеттігі, заттай дәлелдемелердің тағдырын шешу, сондай-ақ адамға қатысты қауіпсіздік шараларының күшін жою немесе одан әрі жүзеге асыру туралы шешімдер қабылданады.

65) 290-баптың бірінші бөлігі мынадай редакцияда жазылсын:

«1. Сотқа дейінгі тергеп-тексерудің аяқталғаны туралы есеппен келіп түскен қылмыстық істі, сондай-ақ қылмыстық қудалауды толық көлемде не оның бір бөлігін тоқтату қажеттігі туралы хабарламамен келіп түскен қылмыстық іс материалдарын зерделеу нәтижелері бойынша прокурор олар келіп түскен кезден бастап он тәулік ішінде мынадай шешімдердің бірін қабылдайды

1) қылмыстық істі не қылмыстық қудалауды толық көлемде немесе бір бөлігінде тоқтату туралы қаулы шығарады;

2) уәжді қаулымен қаулыны бекітуден бас тартады және қажетті тергеу және процестік әрекеттерді жүргізу туралы көрсете отырып, оны сотқа дейінгі тергеп-тексеруді жүзеге асыратын адамға қайтарады;

3) осы Кодекстің 35 және 36-баптарында көзделген өзге де негіздер бойынша қылмыстық істі не қылмыстық қудалауды толық көлемде немесе бір бөлігінде тоқтатады.»;

66) 38-тараудың тақырыбы мынадай редакцияда жазылсын:

«38 тарау. Сотқа дейінгі тергеп-тексерудің аяқталуы туралы есеп жасау және айыптау актісін шығару үшін қылмыстық істі прокурорға жіберу»;

67) 298-бап және тақырыбы мынадай редакцияда жазылсын:

«1. Сотқа дейінгі тергеп-тексеруді жүзеге асыратын адам процеске қатысушылардың қылмыстық іс материалдарымен танысқаннан және олардың өтінішхаттарын шешкеннен кейін сотқа дейінгі тергеп-тексерудің аяқталғаны туралы есеп жасайды.»

68) 299-бап және тақырыбы мынадай редакцияда жазылсын:

«299-бап. Айыптау актісін шығару үшін прокурорға жіберілетін қылмыстық іс бойынша сотқа дейінгі тергеп-тексерудің аяқталғаны туралы есептің мазмұны»;

69) 299-бапта:

бірінші және екінші, төртінші, бесінші, алтыншы және жетінші бөліктер мынадай редакцияда жазылсын:

«1. Айыптау актісін шығару үшін прокурорға жіберілетін қылмыстық іс бойынша сотқа дейінгі тергеп-тексерудің аяқталғаны туралы есеп кіріспе, сипаттау-дәлелдеу және қарар бөліктерінен тұрады.

2. Кіріспе бөлігінде көрсетіледі:

1) сотқа дейінгі тергеп-тексерудің аяқталғаны туралы есепті жасау уақыты мен орны көрсетіледі;

2) сотқа дейінгі тергеп-тексерудің аяқталғаны туралы есеп жасаған адамның лауазымы, тегі және аты-жөні көрсетіледі;

3) күдіктінің тегі, аты және әкесінің аты (ол болған кезде), туған күні, айы, жылы және туған жері көрсетілуге тиіс.

4. Сотқа дейінгі тергеп-тексерудің аяқталғаны туралы есептің қарар бөлігінде күдіктінің тегі, аты және әкесінің аты (ол болған кезде), қылмыстық заңның оған тағылған іс-әрекет сараланатын нақты бабы, бабының бөлігі және тармағы және айыптау актісін шығару туралы мәселені шешу үшін қылмыстық істі прокурорға жіберу және қылмыстық істі мәні бойынша қарау үшін сотқа жіберу туралы көрсетіледі.

5. Сотқа дейінгі тергеп-тексерудің аяқталғаны туралы есепке оны жасаған адам қол қояды.

6. Адам қылмыстық заңның әртүрлі баптарында, бөліктерінде немесе тармақтарында көзделген бірнеше қылмыстық құқық бұзушылық жасады деп күдік келтірілген кезде сотқа дейінгі тергеп-тексерудің аяқталғаны туралы есепте осы қылмыстық құқық бұзушылықтардың әрқайсысының жеке-жеке саралануы көрсетілуге тиіс.

Бір қылмыстық құқық бұзушылық жасауда бірнеше адам күдіктенген кезде сотқа дейінгі тергеп-тексерудің аяқталғаны туралы есепте қылмыстық құқық бұзушылықтың саралануы әрбір күдіктіге қатысты көрсетіледі.

7. Сотқа дейінгі тергеп-тексерудің аяқталғаны туралы есепке сот отырысына шақырылуға жататын адамдардың тізімі қоса беріледі. Тізімде адамның тегі, аты, әкесінің аты (ол болған кезде), оның процестік жағдайы, тұрғылықты жері, қылмыстық іс парағының және томының нөміріне оның айғақтарымен қоса сілтеме көрсетіледі.

Тізім екі бөліктен: күдікті және қорғаушы деп аталған адамдардың тізімінен (қорғау тізімі) және сотқа дейінгі тергеп-тексеруді жүзеге асырған адам жасаған тізімнен (айыптау тізімі) тұруға тиіс.

Тізім мөрленген конвертке салынады және қылмыстық іске тігіледі.

Сотқа дейінгі тергеп-тексерудің аяқталғаны туралы есепке анықтама қоса беріледі, онда сотқа дейінгі тергеп-тексеру мерзімі, бұлтартпау шарасы, адамды күзетпен ұстау мерзімі, қолда бар заттай дәлелдемелер және олардың сақталу орны, азаматтық талап қоюды қамтамасыз ету және сот үкімін орындау үшін қабылданған шаралар, айыпталушыдан өндіріп алынуға жататын процестік шығындар мен сомалар, мәлімделген талап қою көрсетіледі.»;

70) 300-бап пен тақырыбы мынадай редакцияда жазылсын:

«300-бап. Сотқа дейінгі тергеп-тексерудің аяқталғаны туралы есепті және қылмыстық істі прокурорға жолдау»;

71) 300-баптың бірінші бөлігі мынадай редакцияда жазылсын:

«1. Сотқа дейінгі тергеп-тексерудің аяқталғаны туралы есеп жасалғаннан кейін сотқа дейінгі тергеп-тексеруді жүзеге асыратын адам оны қылмыстық іспен бірге прокурорға жібереді.»;

72) 39-тараудың тақырыбы мынадай редакцияда жазылсын:

«39-тарау. Айыптау актісін шығару үшін сотқа дейінгі тергеп-тексерудің аяқталғаны туралы есеппен бірге келіп түскен қылмыстық іс бойынша прокурордың шешімі»;

73) тақырып және 301-бап мынадай редакцияда жазылсын:

«301 бап. Айыптау актісін шығару үшін сотқа дейінгі тергеп-тексерудің аяқталғаны туралы есеппен бірге келіп түскен қылмыстық істі зерделеу кезінде прокурор шешетін мәселелер.

Прокурор келіп түскен қылмыстық істі айыптау актісін шығару үшін сотқа дейінгі тергеп-тексерудің аяқталғаны туралы есеппен зерделейді және тексереді:

1) іс-әрекет орын алды ма және бұл іс-әрекетте қылмыстық құқық бұзушылық құрамының бар-жоғын;

2) істе оны тоқтатуға әкеп соғатын мән-жайлардың бар-жоғын;

3) күдіктінің іс-әрекеті қайта дәрежелеуге жататын-жатпайтынын;

4) айып тағылған адамның іс-әрекеті істе бар дәлелдемелермен расталатынын-расталмайтынын;

5) қылмыстық жазаланатын барлық іс-әрекеттер бойынша адам күдікті деп танылған-танылмағанын;

6) өздеріне қатысты іс бойынша қылмыстық құқық бұзушылықтар жасағаны туралы дәлелдемелер алынған барлық адамдарды қылмыстық жауаптылыққа тарту үшін шаралар қабылданған-қабылданбағанын;

7) істе бұлтартпау шарасын таңдау, өзгерту не оның күшін жою үшін негіздер бар-жоғын;

8) азаматтық талап қоюды және мүлікті ықтимал тәркілеуді қамтамасыз ету шаралары қабылданған-қабылданбағанын;

8-1) Қазақстан Республикасы Қылмыстық кодексінің 48-бабында көзделген жағдайларда күдіктінің, айыпталушының мүлкі ықтимал тәркілеу үшін негіз болып табылатын қылмыстық құқық бұзушылықпен байланысты ма және осы мүліктің тәркілеу нысанасына қатыстылығына дәлелдемелер ұсынылған-ұсынылмағанын;

9) сотқа дейінгі тергеп-тексеру өндірісінде қылмыстық іс жүргізу заңын Елеулі бұзушылықтарға жол берілген-берілмегені;

10) қылмыстық қудалау органы процестік шығындардың сомаларын және соттың оларды өндіріп алуын қамтамасыз ету үшін басқа да сомаларды белгілеу жөнінде шаралар қолданған-қолданбағанын;

11) процестік келісім жасасу үшін негіздер бар-жоғын»;

74) 302-бап және тақырыбы мынадай редакцияда жазылсын:

«302-бап. Айыптау актісін шығару үшін сотқа дейінгі тергеп-тексерудің аяқталғаны туралы есеппен бірге келіп түскен қылмыстық іс бойынша прокурордың шешімі»;

75) 302-баптың бірінші және екінші бөлігі мынадай редакцияда жазылсын:

«1. Қылмыстық іс материалдарын зерделеу нәтижелері бойынша прокурор мынадай іс-әрекетттердің бірін жүргізеді:

1) айыптау актісін шығарады;

2) қылмыстық істі сотқа дейінгі тергеп-тексеруді жүзеге асыратын адамға қосымша тергеп-тексеру жүргізу үшін жібереді;

3) қылмыстық істі осы Кодекстің 35 және 36-баптарында көзделген негіздер бойынша толық көлемде немесе оның бір бөлігінде тоқтатады;

4) қорғаушы тарап өз қалауы немесе өтінішхаты бойынша процестік келісім жасасу туралы мәселені шешеді;

2. Осы баптың бірінші бөлігінде көзделген іс-әрекеттерді прокурор:

1) жеделдетілген сотқа дейінгі тергеп-тексеруде аяқталған қылмыстық істер бойынша үш тәулікте;

2) жалпы тәртіппен тергеп-тексерілген қылмыстық істер бойынша он тәулікте, ал осы Кодексте көзделген тергеу әрекеттерін өз бетінше орындау қажет болған кезде он бес тәулікте.»;

76) мынадай редакциядағы жаңа 302-1-баппен толықтырылсын:

«302-1-бап. Айыптау актісінің мазмұны

1. Прокурордың айыптау актісі кіріспе, сипаттау-дәлелдеу және қарар бөліктерінен тұрады.

2. Кіріспе бөлімде прокурор өзіне қатысты айыптау актісі жасалатын айыпталушының (айыпталушылардың) тегін, атын, әкесінің атын, оның (олардың) әрекеттері сараланатын қылмыстық заңды (бапты, бөлікті, тармақты) көрсетеді.

3. Сипаттау-дәлелдеу бөлігінде: айыптаудың мәні, қылмыстың жасалған орны мен уақыты, оның тәсілдері, себептері, салдары және басқа да елеулі мән-жайлар, жәбірленуші туралы мәліметтер, айыпталушының кінәсін растайтын дәлелдемелер; оның жауапкершілігін жеңілдететін және ауырлататын мән-жайлар; қорғау тарапының өз пайдасына берген дәлелдері және осы дәлелдерді тексеру нәтижелері баяндалады. Айыптау актісінде істің томдары мен парақтарына сілтемелер болуға тиіс.

4. Айыптау актісінің қарар бөлігінде айыпталушының (айыпталушылардың) тегі, аты және әкесінің аты (ол болған кезде), қылмыстық заңның оған айып тағылып отырған іс-әрекет сараланатын нақты бабы, бабының бөлігі мен тармағы, айыпталушыны сотқа беру және қылмыстық істі ол сотталуға жататын сотқа жіберу туралы шешім көрсетіледі.

5. Айыптау актісіне оның жасалған орны мен күні көрсетіле отырып, прокурор қол қояды.

6. Адамды қылмыстық заңның әртүрлі баптарында, бөліктерінде немесе тармақтарында көзделген бірнеше қылмыстық құқық бұзушылық жасады деп айыптаған кезде айыптау актісінде осы қылмыстық құқық бұзушылықтардың әрқайсысының жеке-жеке саралануы көрсетілуге тиіс.

Бірнеше адамды бір қылмыстық құқық бұзушылық жасады деп айыптау кезінде айыптау актісінде қылмыстық құқық бұзушылықтың саралануы әрбір айыпталушыға қатысты көрсетіледі.

7. Айыптау актісіне сот отырысына шақырылуға жататын адамдардың тізімі қоса беріледі. Тізімде адамның тегі, аты, әкесінің аты (ол болған кезде), оның процестік жағдайы, тұрғылықты жері, қылмыстық іс парағының және томының нөміріне оның айғақтарымен қоса сілтеме көрсетіледі.

Тізім екі бөліктен тұруы керек: қорғаушы тарап деп аталатын адамдардың тізімі (қорғаныс тізімі) және прокурор жасаған тізім (айыптау тізімі).

Тізім мөрленген конвертке салынады және қылмыстық іске тігіледі.

Айыптау актісіне сотқа дейінгі тергеп-тексеру мерзімі, бұлтартпау шарасы, адамды күзетпен ұстау мерзімі, қолда бар заттай дәлелдемелер және олардың сақталу орны, азаматтық талап қоюды қамтамасыз ету және сот үкімін орындау үшін қабылданған шаралар, айыпталушыдан өндіріп алынуға жататын процестік шығындар мен сомалар, мәлімделген талап-арыз көрсетілетін анықтама қоса беріледі.»;

77) 305-баптың тақырыбы мындай редакцияда жазылсын:

«Қылмыстық істі сотқа жіберу»;

78) 305-бабының бірінші тармағы мынадай редакцияда жазылсын:

«1. Осы Кодекстің 304-бабында көзделген әрекеттер жасалған соң прокурор қылмыстық iстi соттылығы бойынша сотқа жібереді.»;

79) 305-бабының бірінші бөлігінде «өзінің қаулысымен айыпталушыны сотқа береді және» деген сөдер алынып тасталсын;

80) 382-баптың екінші бөлігі мынадай редакцияда жазылсын:

«2. Істі сотта талқылаудың қысқартылған тәртібі сотталушыдан, жәбірленушіден жауап алудан, медиация тәртібімен татуласуға қол жеткізу туралы келісімнің мән-жайларын анықтаудан, азаматтық талап қою бойынша төлемдердің мерзімі мен тәртібі және процестік шығындар туралы сұрақтардан ғана тұрады. Қысқартылған сот талқылауы он тәулікке дейінгі мерзімде аяқталуға тиіс, ерекше жағдайларда бұл мерзім судьяның дәлелді қаулысымен жиырма тәулікке дейін ұзартылуы мүмкін.»;

81) 475-бабының екінші бөлігінде «алты айға» деген сөздер «бір жылға» деген создермен ауыстырылсын;

82) 527-бапта:

бірінші бөлік мынадай редакцияда жазылсын::

«1. Күдіктіге қатысты жасалған қылмыстық құқық бұзушылықтың мән-жайлары туралы хаттама жасалады, онда: оның жасалған уақыты мен орны, хаттаманы кімнің жасағаны, күдіктінің жеке басы туралы деректер, қылмыстық құқық бұзушылықтың жасалған орны мен уақыты, оқиға, оның тәсілдері, себептері, салдарлары және басқа да елеулі мән-жайлар, қылмыстық құқық бұзушылықтың болуын және құқық бұзушының кінәлілігін растайтын нақты деректер, Қылмыстық кодекстің Ерекше бөлігінде көзделген қылмыстық құқық бұзушылық құрамының белгілері, жәбірленуші, оған келтірілген зиянның сипаты мен мөлшері.»;

мынадай редакциядағы 1-1-бөлікпен толықтырылсын:

«1-1. Хаттамада, сондай-ақ көрсетіледі:

1) Егер куәлар мен жәбірленушілердің Тегі, Аты, Әкесінің аты (олар болған кезде), мекенжайлары;

2) ғылыми-техникалық құралдар мен электрондық жеткізгіштер, егер олар тіркеу кезінде пайдаланылса не оларда қылмыстық құқық бұзушылықтың іздері тіркелсе.

Қылмыстық құқық бұзушылық туралы хаттамаға қылмыстық құқық бұзушылық жасау фактісін растайтын құжаттар да қоса беріледі.

Хаттаманы жасау кезінде өндіріс тілі анықталады. Өзіне қатысты хаттама жасалатын адамға, сондай-ақ іс бойынша іс жүргізудің басқа да қатысушыларына олардың осы Кодексте көзделген құқықтары мен міндеттері түсіндіріледі, бұл туралы хаттамада белгі жасалады.»;

83) 547-бапта:

төртінші бөліктегі «сотқа дейінгі тергеу органы» деген сөздерден кейін «прокурорға.»;

бесінші және он бірінші бөліктер мынадай редакцияда жазылсын:

«5. Қылмыс жасады деп күдік келтірілген Қазақстан Республикасы Парламентінің депутатын күзетпен ұстау немесе үйқамақ түріндегі бұлтартпау шарасына санкция беру туралы мәселені Нұр-Сұлтан қаласының тергеу судьясы Қазақстан Республикасы Бас прокуратурасының құрылымдық бөлімшесі бастығының не оның орынбасарының Қазақстан Республикасының Бас Прокурорымен келісілген қаулысының негізінде шешеді. Қазақстан Республикасы Парламентінің депутатына қатысты күзетпен ұстау немесе үйқамақ мерзімін осы Кодексте көзделген тәртіппен ұзарту туралы өтінішхат Қазақстан Республикасының Бас Прокурорымен келісу бойынша ғана сотқа жіберілуі мүмкін.

11. Тергеп-тексеру аяқталғаннан кейін сотқа дейінгі тергеп-тексерудің аяқталғаны туралы есеппен бірге қылмыстық істі сотқа дейінгі тергеп-тексеруді жүзеге асыратын адам осы Кодексте белгіленген тәртіппен Қазақстан Республикасының Бас Прокурорына береді, ол осы Кодекстің 301-304-баптарында көзделген әрекеттерді орындайды. Депутатқа қатысты тергеп-тексерілген іс Қазақстан Республикасының Бас Прокуроры шығарған айыптау актісі болған кезде ғана тиісті соттың іс жүргізуіне қабылдануы мүмкін.

Ескерту. Осы тараудың баптарында қол сұғылмаушылықтан айыру деп қылмыстық жауаптылыққа тартуға және процестік мәжбүрлеу шараларын қолдануға келісім беру түсініледі.»;

84) 549-бапта:

төртінші бөліктегі «сотқа дейінгі тергеу органы» деген сөздерден кейін «прокурорға.»;

бесінші бөлік мынадай редакцияда жазылсын:

«5. Қылмыс жасады деп күдік келтірілген Қазақстан Республикасы Конституциялық Кеңесінің Төрағасын немесе мүшесін күзетпен ұстау, үйқамақ түріндегі бұлтартпау шарасына санкция беру туралы мәселені Нұр-Сұлтан қаласының мамандандырылған ауданаралық тергеу сотының тергеу судьясы Қазақстан Республикасы Бас прокуратурасының құрылымдық бөлімшесі бастығының не Қазақстан Республикасының Бас Прокурорымен келісілген оның орынбасарының қаулысы негізінде шешеді. Көрсетілген адамдарға қатысты күзетпен ұстау немесе үйқамақ мерзімін осы Кодексте көзделген тәртіппен ұзарту туралы өтінішхат оны Қазақстан Республикасының Бас Прокуроры келіскен кезде ғана сотқа жіберілуі мүмкін.»;

85) 550-бапта:

төртінші бөліктегі «сотқа дейінгі тергеу органы» деген сөздерден кейін «, прокурорға.» деген сөзден толықтырылсын;

бесінші бөлік мынадай редакцияда жазылсын:

«5. Қылмыс жасады деп күдік келтірілген судьяны күзетпен ұстау, үйқамақ түріндегі бұлтартпау шарасын санкциялау туралы мәселені Нұр-Сұлтан қаласының мамандандырылған ауданаралық тергеу сотының тергеу судьясы Қазақстан Республикасы Бас прокуратурасының құрылымдық бөлімшесі бастығының не Қазақстан Республикасының Бас Прокурорымен келісілген оның орынбасарының қаулысы негізінде шешеді. Судьяға қатысты күзетпен ұстау немесе үйқамақ мерзімін осы Кодексте көзделген тәртіппен ұзарту туралы өтінішхат оны Қазақстан Республикасының Бас Прокуроры келіскен кезде ғана сотқа жіберілуі мүмкін.»;

86) 551-бапта:

төртінші бөліктегі «сотқа дейінгі тергеу органы» деген сөздерден кейін «прокурорға.»;

алтыншы және сегізінші бөліктер мынадай редакцияда жазылсын:

«6. Қылмыс жасады деп күдік келтірілген Қазақстан Республикасының Бас Прокурорын күзетпен ұстау немесе үйқамақ түріндегі бұлтартпау шарасына санкция беру туралы мәселені Нұр-Сұлтан қаласының тергеу судьясы Қазақстан Республикасы Бас прокуратурасының құрылымдық бөлімшесі бастығының не Қазақстан Республикасы Бас Прокурорының бірінші орынбасарымен келісілген оның орынбасарының қаулысы негізінде шешеді. Қазақстан Республикасының Бас Прокурорына қатысты күзетпен ұстау немесе үйқамақ мерзімін осы Кодексте көзделген тәртіппен ұзарту туралы өтінішхат Қазақстан Республикасы Бас Прокурорының бірінші орынбасары келіскен кезде ғана сотқа жіберілуі мүмкін.

8. Тергеп-тексеру аяқталғаннан кейін сотқа дейінгі тергеп-тексеру туралы есеппен бірге қылмыстық істі сотқа дейінгі тергеп-тексеруді жүзеге асыратын адам осы Кодексте белгіленген тәртіппен Қазақстан Республикасы Бас Прокурорының бірінші орынбасарына береді, ол осы Кодекстің 301-304-баптарында көзделген әрекеттерді орындайды. Қазақстан Республикасының Бас Прокурорына қатысты тергеп-тексерілген іс Қазақстан Республикасы Бас Прокурорының бірінші орынбасары шығарған айыптау актісі болған кезде ғана тиісті соттың іс жүргізуіне қабылдануы мүмкін.»;

87) 594-бабының бірінші бөлігі мынадай редакцияда жазылсын:

«1. Ішкі істер органдары Қазақстан Республикасы Бас Прокурорының немесе оның орынбасарының ұстап беру (экстрадициялау) туралы қаулысы заңды күшіне енгеннен кейін отыз тәулік ішінде этаппен апаруды және ұстап берілген (экстрадицияланған) адамды ол ұстап берілген (экстрадицияланған) мемлекеттің тиісті органына беруді және оның орындалғаны жөнінде Қазақстан Республикасының Бас прокуратурасына хабарлауды ұйымдастырады.»;

88) 595-бабы мынадай редакциядағы төртінші бөлігімен толықтырылсын;

«4. Қазақстан Республикасының Бас прокуратурасы ішкі істер органына Қазақстан Республикасының аумағы арқылы транзитпен өтетін адамдарды беру орнын, уақытын және тәртібін келісу туралы тапсырма береді.

Мемлекеттік органдар өз құзыреті шегінде ішкі істер органына Қазақстан Республикасының аумағы арқылы транзитпен өтетін адамдарды қабылдауды және оларды үшінші мемлекеттерге беруді жүзеге асыруға жәрдем көрсетеді.»;

89) 604-бабының үшінші бөлігі мынадай редакцияда жазылсын;

«3. Шет мемлекеттің уәкілетті органынан сотталған адамды жазасын өтеу үшін немесе өзіне медициналық сипаттағы мәжбүрлеу шаралары қолданылған адамды қабылдауға келісетіні туралы ақпаратты алғаннан кейін Қазақстан Республикасының Бас прокуратурасы тиісінше ішкі істер органына осы адамды қылмыстық-атқару жүйесінің мекемесінен немесе мәжбүрлеп емдеуді жүзеге асыратын медициналық ұйымнан шет мемлекетке беру орнын, уақыты мен тәртібін келісу және беруді ұйымдастыру туралы тапсырма береді.

Мемлекеттік органдар өз құзыреті шегінде ішкі істер органына сотталған адамды шет мемлекетке беруді жүзеге асыруға жәрдем көрсетеді.»;

90) 607-бабтың «заңды өкiлдерi» деген сөздерден кейін «, жұбайы (зайыбы)» сөзден толықтырылсын;

91) 609-бабының бірінші бөлігі мынадай редакцияда жазылсын;

«1. Қазақстан Республикасының азаматын жазасын өтеу немесе мәжбүрлеп емдеуді жүргізу үшін қабылдау туралы сұрау салу қанағаттандырылғаннан және осындай беруге шет мемлекеттің уәкілетті органының келісімі алынғаннан кейін Қазақстан Республикасының Бас прокуратурасы осы адамды Қазақстан Республикасында қылмыстық-атқару жүйесінің мекемесіне немесе мәжбүрлеп емдеуді жүзеге асыратын медициналық ұйымға беру орнын, уақытын және тәртібін келісу және беруді ұйымдастыру туралы тапсырманы ішкі істер органына береді.

Мемлекеттік органдар өз құзыреті шегінде Қазақстан Республикасының азаматын жазасын өтеу немесе мәжбүрлеп емдеу үшін қабылдауды жүзеге асыруда ішкі істер органына жәрдем көрсетеді.».

**2-бап**. Осы Заң 2024 жылғы 1 қаңтардан бастап қолданысқа енгізіледі:

1) 2022 жылғы 1 қаңтардан бастап қолданысқа енгізілетін кісі өлтіру туралы қылмыстық істерге қатысты осы Заңның нормаларын бұзу болып табылады;

2) Қазақстан Республикасы Қорғаныс министрлігінің Сыбайлас жемқорлыққа қарсы қызметіне, әскери полиция органдарына тергеуге алынған қылмыстық істерге, сондай-ақ ішкі істер органдарына тергеуге алынған аса ауыр қылмыстар туралы 2023 жылғы 1 қаңтардан бастап қолданысқа енгізілетін қылмыстық істерге қатысты осы Заңның нормаларын қамтуға тиіс.

**Қазақстан Республикасының**

**Президенті**